open-index/open-wikipedia-markdown huggingface dataset:
Manti Teʻo

**Manti Malietau Louis Teʻo** (s. 26. tammikuuta 1991 Laie, Havaiji) on yhdysvaltalainen amerikkalaisen jalkapallon pelaaja, pelipaikaltaan tukimies. Hän edustaa tällä hetkellä NFL-joukkue New Orleans Saintsia, jota ennen hän pelasi yliopistojalkapalloa Notre Damen yliopiston joukkueessa.

## Ennen NFL:ää

Lukiourallaan Punohaou Schoolissa, Honolulussa Teʻo oli yksi ikäluokkansa parhaista pelaajista Yhdysvalloissa, ja ESPN arvioi hänet koko maan toiseksi parhaaksi pelaajaksi, pelinrakentaja Matt Barkleyn jälkeen.

Neljä vuotta Notre Damen perinteikkään yliopiston joukkueessa *Fighting Irishissa* pelannut Teʻo johdatti viimeisellä yliopistokaudellaan Notre Damen tappiottomaan kauteen, ja joukkue eteni NCAA:n mestaruusotteluun, BCS National Championship Gameen. Loppuottelussa Notre Dame kuitenkin jäi täysin vastustaja Alabaman jalkoihin, aiheuttaen Fighting Irishille kauden ainoan tappion. Teʻo oli vahva ehdokas vuoden 2012 Heisman Trophyn voittajaksi, jolloin hän olisi ollut kautta aikojen toinen palkinnon voittanut puolustaja. Hän sijoittui lopullisessa äänestyksessä toiseksi, Texas A&M:n pelinrakentaja Johnny Manzielin jälkeen.

### Tyttöystävä-huijaus
Urheiluun keskittyvä nettisivusto Deadspin.com julkaisi tammikuussa 2013 artikkelin, jonka mukaan tarina Teʻon Lennay Kekua -nimisestä tyttöystävästä ja tämän menehtymisestä leukemiaan ennen Notre Damen ottelua Michigan Statea vastaan olisi huijausta. Tarina oli saanut merkittävää valtakunnallista julkisuutta, sillä Teʻon 72-vuotias isoäiti oli nukkunut pois aiemmin samana päivänä.

Notre Damen mukaan Teʻo oli joutunut huijauksen kohteeksi. Hän oli saanut puhelun joulukuussa numerosta, joka hänen mukaansa kuului Lennay Kekua -nimellä esiintyneelle henkilölle. Teʻon mukaan henkilön ääni oli myös vastannut hänen kuolleeksi olettaman tyttöystävänsä ääntä. Yliopiston mukaan tunnistamaton henkilö oli internetin ja puhelimen välityksellä esiintynyt Teʻon tyttöystävänä, ja myöhemmin kyseinen henkilö oli yhdessä muiden huijaukseen osallistuneiden kanssa kehittänyt tarinan sairastumisesta leukemiaan.

Tarina huijauksesta nousi otsikoihin ympäri Yhdysvaltoja.

## NFL-ura
Teʻo oli yksi vuoden  ykkösnimistä. Hän olisi voinut osallistua jo vuoden 2012 varaustilaisuuteen, mutta päätti tuolloin jatkaa vielä vuoden yliopistossa. Teʻon osakkeita varaustilaisuudessa laski heikosti sujunut Combine-testitilaisuus sekä talven mittaan hänen ympärillään pyörinyt mediamylläkkä.

San Diego Chargers varasi Teʻon tilaisuuden toisella kierroksella, 38. pelaajana. 10. maaliskuuta 2013 Teʻo solmi Chargerien kanssa neljän vuoden sopimuksen. Sopimus on arvoltaan noin viisi miljoonaa dollaria. Neljän San Diegossa pelastussa kauden Teʻo siirtyi kaksivuotisella sopimuksella New Orleans Saintsiin.

## Lähteet
Isaac Westergren

**Johan Isaac Westergren** (12. heinäkuuta 1875 Gävle &ndash; 16. lokakuuta 1950 Leksand) oli ruotsalainen yleisurheilija, joka kilpaili pikajuoksussa. Hän edusti seuratasolla IFK Gävleä.

Westergren kilpaili Pariisin olympialaisissa 1900 60 metrillä, jolla hän ei päässyt alkueristä jatkoon sekä 100 metrin kisassa, jossa hän myös karsiutui. Hänen 100 metrin ennätysaikansa 10,8 sekuntia vuodelta 1898 sivusi matkan maailmanennätystä vuoteen 1906. Westergren toimi vuodesta 1922 lähtien Ruotsin jääkiekkoliiton ensimmäisenä puheenjohtajana.

## Lähteet
Jessica García

**Jessica García** (s. 12. heinäkuuta 1980 San Juan) on puertoricolainen judoka.

García voitti ensimmäisen Pan-Amerikan mestaruuspronssinsa vuonna 2000 alle 63-kiloisten sarjassa. Hän voitti samoissa kisoissa kultaa 2003 ja pronssia 2004, molemmat alle 57 kilon painoluokassa. García kilpaili 57 kilon sarjassa myös Ateenan olympialaisissa 2004, joissa hän hävisi puolivälieräottelunsa. Vuonna 2005 hän palasi takaisin 63 kilon luokkaan, jossa hän oli Pan-Amerikan-mestaruuskisojen pronssilla 2005, 2007 ja 2012.

## Lähteet
John Lee

**John Henry George ”Babbacombe” Lee** oli englantilainen hovimestari, joka tuomittiin kuolemaan työnantajansa Emma Keysen murhasta vuonna 1885. Hänet tunnetaan siitä, että häntä yritettiin helmikuun 23. päivänä hirttää kolme kertaa, mutta hän jäi kaikilla kolmella kerralla eloon, koska hirttoluukkua ei saatu toimimaan. Lopulta viranomaiset luopuivat kuolemantuomiosta ja hänelle annettiin elinkautinen.

## Aiheesta muualla
*The Man They Could Not Hang BBC:n artikkeli.
Helsingin IV terveydenhuolto-oppilaitos

**Helsingin IV terveydenhuolto-oppilaitos** oli vuosina 1965–1996 Helsingissä toiminut ammatillinen oppilaitos. Aiemmin sen nimi oli *Helsingin IV sairaanhoitoalan oppilaitos* (1965–1966) ja *Helsingin IV sairaanhoito-oppilaitos* (1966–1988). Loppuaikoina sieltä pystyi valmistumaan 17 ammattiin (Helsingin laboratorioteknillisten apulaisten kurssit, apuhoitajakurssit, röntgenhoitajakurssit, Valtion lääkintävoimistelijakurssit, Invalidisäätiön lääkitysvoimisteluopisto, hammashoitajakoulu, jalkojenhoitajakoulu, apuneuvoteknikot, välinehuoltajat ja laboratoriohoitajat). Siitä tuli vuonna 1996 osa Helsingin väliaikaista ammattikorkeakoulua Vanhalla Viertotiellä ja vuonna 1999 osa Helsingin ammattikorkeakoulua Stadiaa.

## Lähteet
* http://www.narc.fi:8080/VakkaWWW/Selaus.action;jsessionid=9B92FE7399C7E8CAEB3779A300E52FD1?kuvailuTaso=AM&avain=37183.KA
Papavi

**Papavi** (*Asimina triloba*) on annoonakasvien heimoon kuuluva kesävihanta hedelmäpuu. Sitä esiintyy Pohjois-Amerikan itäosissa. Papavin makeaa hedelmää käytetään ruoaksi mutta lähinnä vain puun luontaisella esiintymisalueella; puuta ei kaupallisesti viljellä. Papavilla on suurin Yhdysvalloissa luonnonvaraisena kasvava hedelmä.

## Kuvaus

Papavi on pieni puu kasvaen noin 5–10 metriä korkeaksi. Runko on yleensä ohut ja paksuimmillaankin vain 20–30 cm halkaisijaltaan. Avoimella, aurinkoisella paikalla puu on usein kartiomainen ja suorarunkoinen, kun taas suurempien puiden varjossa se muodostaa tiheitä pensaikoita. Suuret, 15–30 cm pitkät lehdet ovat muodoltaan suikeat. Papavi on kesävihanta, ja lehtien syysväri on keltaisenruskea. Noin 5 cm leveät kukat kasvavat edellisvuoden versoihin,  Kukat puhkeavat keväällä hieman ennen lehtiä. Kukkien pölyttäjinä toimivat useat kärpäs- ja kovakuoriaislajit. Vihreäkuorinen hedelmä on jopa 15 cm pitkä. Hedelmäliha on kypsänä hyvin pehmeää, väriltään keltaista. Hedelmän sisällä on useita pavunmuotoisia siemeniä kahdessa rivissä.

## Levinneisyys ja elinympäristö

Papavi esiintyy laajoilla alueilla Yhdysvaltain itäosissa ja Kanadan aivan eteläosassa. Sen esiintymisalue ulottuu pohjoisesta New Yorkista ja Etelä-Ontariosta Pohjois-Floridaan ja Louisianaan. Lännessä se rajoittuu Kansasiin ja Teksasiin.

## Käyttö

Puuta käytetään koristekasvina ja hedelmäpuuna pihoissa. Papavin hedelmää käytetään ruoaksi; sitä syödään sellaisenaan sekä käytetään jälkiruoissa. Maun sanotaan muistuttavan banaanin, mangon ja ananaksen sekoitusta. Hedelmä säilyy vain noin 2–3 päivää huoneenlämmössä. Lajia ei kuitenkaan laajamittaisesti kaupallisesti viljellä hedelmäpuuna, mikä johtuu todennäköisesti osittain hedelmän huonosta säilymisestä, vaikkakin hedelmä on helppo pakastaa tai soseuttaa ja säilöä.

## Lähteet

## Aiheesta muualla
*Dr. Duke's Phytochemical and Ethnobotanical Databases: Asimina triloba
Styx (kuu)

**Styx** (aiempi nimitys **S/2012 (134340) 1**) on transneptunisiin kohteisiin kuuluvan kääpiöplaneetta Pluton kuu. Se tunnetaan myös epävirallisesti nimellä **P5**. Kuun löydöstä ilmoitettiin heinäkuussa 2012.

Avaruusteleskooppi Hubblen kuvia analysoineet tähtitieteilijät arvioivat löytyneen kuun olevan muodoltaan epäsäännöllinen ja läpimitaltaan 10–25 kilometriä. Heinäkuun 2015 puolivälissä New Horizons -luotain otti Styxistä kuvia. Kuvien perusteella Styx on pitkulainen kuu, jonka pituus on 7 kilometriä pisimmältä sivultaan ja 5 kilometriä lyhimmältä sivultaan.

## Katso myös
* Pluton kuut
* Kerberos (kuu)
* Dysnomia (kuu)

## Lähteet
Kristianstadin lääni

**Kristianstadin lääni** () on yksi Ruotsin entisistä lääneistä. Se koostui Skånen maakunnan koillisosasta, jonka lisäksi siihen kuului Hallandin maakunnasta Östra Karupin pitäjä. Kristianstadin lääni perustettiin vuonna 1719, ja sen pääkaupunkina toimi Kristianstad. Vuonna 1997 Kristianstadin lääni yhdistettiin Malmöhusin läänin kanssa Skånen lääniksi. Nykyisin lääniä vastaa valtiopäivävaaleissa *Skånen läänin pohjoinen ja itäinen vaalipiiri*, aiemmalta nimeltään *Kristianstadin läänin vaalipiiri*.

## Kihlakunnat
Kristianstadin läänissä oli 10 kihlakuntaa, jotka on sittemmin lakkautettu.
* Albon kihlakunta
* Bjären kihlakunta
* Gärdin kihlakunta
* Ingelstadin kihlakunta
* Järrestadin kihlakunta
* Norra Åsbon kihlakunta
* Södra Åsbon kihlakunta
* Villandin kihlakunta
* Västra Göingen kihlakunta
* Östra Göingen kihlakunta

Kihlakuntien käyttämät vaakunat olivat seuraavanlaiset:

Kuva:Albo_vapen.svg|Albon kihlakunta
Kuva:Bjäre_vapen.svg|Bjären kihlakunta
Kuva:Gärds_vapen.svg|Gärdin kihlakunta
Kuva:Ingelstad vapen.svg|Ingelstadin kihlakunta
Kuva:Järrestad_vapen.svg|Järrestadin kihlakunta
Kuva:Norra_Åsbo_vapen.svg|Norra Åsbon kihlakunta
Kuva:Södra_Åsbo_vapen.svg|Södra Åsbon kihlakunta
Kuva:Villand_vapen.svg|Villandin kihlakunta
Kuva:Västra_Göinge_vapen.svg|Västra Göingen kihlakunta
Kuva:Östra_Göinge_härad_vapen.svg|Östra Göingen kihlakunta


## Kunnat

### Kunnat 1970-luvulta eteenpäin

### Kunnat 1950-luvulta 1970-luvulle

**Maalaiskunnat** (45 kpl):

## Väestönkehitys

## Katso myös
* Malmöhusin lääni
* Skånen lääni

## Lähteet
Sijilmasa

**Sijilmasa** (myös *Sidjilmasa*, *Sijilmassa*) oli keskiaikainen kaupunki Marokon
kaakkoisosassa. Se sijaitsi Tafilaltin keitaalla Saharan autiomaan reunalla. 900–1300-luvuilla kaupunki oli tärkeä Välimeren ja Sudanin alueen välisen karavaanikaupan välittäjä.

Arabien ja berberien vuonna 757 perustama Sijilmasa oli aluksi Midrar-dynastian johtama itsenäinen kaupunkivaltio. 1000-luvulta lähtien sitä hallitsivat almoravidit, almohadit ja merinidit. Kauppayhteydet ulottuivat etelässä Audaghostiin, Gaoon ja Timbuktuun sekä pohjoisessa Algeriaan, Tunisian ja Kairoon. Kaupungissa asui myös genovalaisia ja juutalaisia kauppiaita. 1300-luvun puolivälissä Sijilmasan kautta kulki kolmasosa Euroopan ja muslimimaailman kullasta sekä satoja tuhansia mustia orjia. Kaupunki oli myös huomattava uskonnollinen keskus.

Merinidien kauppa- ja veropolitiikka sekä sisäiset levottomuudet tuhosivat Sijilmasan kaupallisen aseman 1300-luvun loppuun mennessä. Vuoden 1393 kapinan jälkeen sen asukkaat muuttivat Tafilaltin keitaan linnoitettuihin kyliin ja jättivät raunioituneen kaupungin autioksi. Nykyään paikalla on enää 1400-luvulla rakennettu ja vuonna 1796 uudistettu savitiilinen moskeija sekä joukko sufipyhimysten hautoja, jotka yhä houkuttelevat pyhiinvaeltajia.

## Lähteet
Currywurst

**Currywurst** on saksalainen, alun perin Berliinistä peräisin oleva makkararuoka. Sen erikoispiirre on currylla maustettu tomaattisose. Makkara-annoksen kehitti länsiberliiniläinen Herta Heuwer vuonna 1949. Hän sekoitti brittisotilailta hankkimistaan mausteista – tomaattiketsuppia, Worcesterkastiketta ja curryjauhetta – kastikkeen, jota alkoi tarjota grillatun makkaran kanssa.

Autonvalmistajana tunnettu Volkswagen-yritys harjoittaa myös elintarviketeollisuutta. Sillä on oma currywurstyksikkönsä autotehtaansa yhteydessä. Vuonna 2011 yksikön tuotanto oli noin 4,8 miljoonaa makkaraa tehden currywurstista yhtiön myydyimmän tuotteen. Makkaran ohella valmistetaan myös ketsuppia. Tuotteita myydään muutamissa saksalaisissa elintarvikeliikkeissä. Currywurstia on yhtiössä valmistettu vuodesta 1973, ketsuppia on pullotettu vuodesta 1997.

## Lähteet

## Aiheesta muualla

*Berliinin currywurstmuseon verkkosivu
Malmöhusin lääni

**Malmöhusin lääni** () on yksi Ruotsin entisistä lääneistä. Se koostui Skånen maakunnan etelä-, keski- ja luoteisosista. Läänin pääkaupunkina toimi Malmö. Vuonna 1997 Malmöhusin lääni yhdistettiin Kristianstadin läänin kanssa nykyiseksi Skånen lääniksi.

Skånen kuuluessa vielä Tanskaan oli jo olemassa samanniminen lääni, mutta se oli kooltaan pienempi kuin myöhempi ruotsalainen lääni. Vuonna 1669 tuo lääni yhdistettiin Helsingborgin läänin ja Landskronan läänin kanssa, jolloin se sai vuoteen 1997 asti voimassa olleet rajansa. Skånen sodan (1675–1679) ja vuoden 1719 välillä vanhojen tanskalaisten läänien tilalla oli kenraalikuvernementti.

## Maakäräjäkunta
Malmöhusin läänin maakäräjäkunta käsitti vuoteen 1999 asti koko läänin lukuun ottamatta Malmön kuntaa. Malmöhusin ja Kristianstadin läänien maakäräjäkunnat sekä Malmön kunta kuuluvat nykyään *[[Region Skåne]]* -nimiseen alueeseen.

## Kaupungit
Vuoden 1971 kuntauudistukseen asti läänissä oli 9 kaupunkia.
* Eslöv
* Helsingborg
* Höganäs
* Landskrona
* Lund
* Malmö
* Skanör med Falsterbo
* Trelleborg
* Ystad

## Kihlakunnat
Malmöhusin läänissä oli 13 kihlakuntaa, jotka on sittemmin lakkautettu.
* Baran kihlakunta
* Frostan kihlakunta
* Färin kihlakunta
* Harjagerin kihlakunta
* Herrestadin kihlakunta
* Ljunitin kihlakunta
* Lugguden kihlakunta
* Onsjön kihlakunta
* Oxien kihlakunta
* Rönnebergin kihlakunta
* Skyttin kihlakunta
* Tornan kihlakunta
* Vemmenhögin kihlakunta

Kihlakuntien käyttämät vaakunat olivat seuraavanlaiset:

Kuva:Bara_vapen.svg|Baran kihlakunta
Kuva:Frosta_vapen.svg|Frostan kihlakunta
Kuva:Färs_vapen.svg|Färin kihlakunta
Kuva:Harjager_vapen.svg|Harjagerin kihlakunta
Kuva:Herrestad_vapen.svg|Herrestadin kihlakunta
Kuva:Ljunits_vapen.svg|Ljunitin kihlakunta
Kuva:Luggude_vapen.svg|Lugguden kihlakunta
Kuva:Onsjö_vapen.svg|Onsjön kihlakunta
Kuva:Oxie_vapen.svg|Oxien kihlakunta
Kuva:Rönneberg_vapen.svg|Rönnebergin kihlakunta
Kuva:Skytts_vapen.svg|Skyttin kihlakunta
Kuva:Coats_of_arms_of_None.svg|Tornan kihlakunta
Kuva:Vemmenhög_vapen.svg|Vemmenhögin kihlakunta


## Kunnat

Viimeinen kuntaliitos toteutettiin 1.1.1977, jonka jälkeen läänissä olivat seuraavat kunnat:

### Kunnat 1970-luvulta lähtien

### Kunnat 1950-luvulta 1970-luvulle

**Maalaiskunnat** (56 kpl):

## Väestönkehitys

## Katso myös
* Kristianstadin lääni
* Skånen lääni

## Lähteet

## Aiheesta muualla
Neiti Etsivä Atlantilla

**Neiti Etsivä Atlantilla** () on 66. Neiti Etsivä -kirjasarjan suomennettu romaani. Se ilmestyi Suomessa 1990 suomentajanaan Esa Mela. Sivuja kirjassa on 147. 

## Henkilöt
*Paula Drew - Neiti Etsivä
*Bess Marvin - Paulan ystävä ja Georgen serkku
*George Fayne - Paulan ystävä ja Bessin serkku
*Petra Detweiler - Tyttöjen hyttikaveri, jalokivavarkaaksi epäilty, laivan kapteenin veljentytär
*Heinrich - Hyttipalvelija
*Rod Havelock - Purserin apulainen
*Kapteeni Detweiler - Laivan kapteeni ja Petran setä
*Lou - Lukkoseppä
*Pieter - Lastiruuman vartija
*Tohtori Karl - Laivan lääkäri
*Bobby - Pikkupoika
*Otto August - Laivan matkustaja
*Al - Laivan matkustaja
*Bruce - Laivan matkustaja
*Chipper - Laivan matkustaja
*Tubby - Laivan matkustaja 
*Herra Carson - FBI-agentti

## Lähteet
Ricardo Teixeira (urheilujohtaja)

**Ricardo Terra Teixeira** (s. 20. kesäkuuta 1947) on brasilialainen urheilujohtaja, joka on toiminut Brasilian jalkapalloliiton puheenjohtajana 1989–2012. 

Teixeira sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan hallituksen jäsen. Tuomion antoi Sveitsin korkein oikeus ja sen mukaan Teixeiran saaman lahjuksen suuruus on yli kymmenen miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös Fifan aiempi puheenjohtaja ja Kansainvälisen olympiakomitean entinen jäsen, Teixeiran entinen appi João Havelange.

Teixeiralla on tilillään aiempiakin väärinkäytöksiä.

## Lähteet
Suvirannan luonnonsuojelualue

**Suvirannan luonnonsuojelualue** on yksityinen Natura 2000 -alueisiin kuuluva luonnonsuojelualue Haminassa Vilniemen luoteisrannalla. Alue rajautuu Haminanlahteen. Luonnonsuojelualueen pinta-ala 54 hehtaaria. Suojelualueen opastaulun mukaan pinta-ala on noin 58 ha, josta vesialuetta noin 17 ha.

Suojelualue on perustettu alun perin osittain jo vuonna 1931 Vilniemen kartanon maille ja se oli Kaakkois-Suomen vanhin yksityismaalle perustettu luonnonsuojelualue. Rauhoitettua aluetta on laajennettu vuonna 1949 ja hieman supistettu rakennetuilta alueilta 1984. 

Alueen luonto sisältää vanhaa metsää, rantalehtoja ja merenrantaniittyä. Alueeseen kuuluu myös meren rantavyöhyke saarineen ja kareineen.

## Lähteet
Gina (yhtye)

**Gina** on suomalainen rock-yhtye, joka on perustettu kesällä 2006.

## Historia
Ginan soittajatrio Omppu Oinonen, Toomas Laumets ja Risto Lindeman ovat soittaneet yhdessä vuodesta 2001 alkaen.

Gina on keikkaillut Suomessa ja Virossa. Se kutsuttiin Viroon LELLE ALTERNATIIVE 2008 -festivaaleille ja Viljandin Bändide Päev -tapahtumaan yllätysesiintyjäksi 2009. Yhtye esiintyi ainoana ulkomaalaisena bändinä ROCK RAMP 2011 -festivaaleilla Virossa.
## Jäsenet
**Nykyiset**
*Regina Launivuo – laulu (2006–)
*Omppu Oinonen – kitara (2006–)
*Risto Lindeman – basso (2006–)
*Toomas Laumets – rummut (2006–)
*Timo Kivijärvi “live backing musician” – koskettimet (2010–)

**Entiset**
*Mika Kovanen – koskettimet (2008–2010)
## Diskografia
### Album
**Hush* (2013)

### EP
**Nasty ho!* (2011)
#Nasty ho!
#Sinun
#Sorry

### Single
*Nasty ho! (2010)
#Nasty ho!

### Demot
*Sorry (2009)
#Sorry

*Path (2008)
#Path
#Someone
#Beginning of an end

*Shoot you (2007)
#Shoot you
#Free
#Blaah blaah

## Musiikkivideo
*Nasty ho! (2010)

## Lähteet
Viralliset sivut 

## Aiheesta muualla
Facebook
Nils Palme

**Nils Palme** (26. helmikuuta 1895 Djursholm – 6. tammikuuta 1963 Sjösa) oli ruotsalainen upseeri ja tilanomistaja.

Nils Palme oli Sven Palmen ja suomalaisen Hanna Maria von Bornin poika. Hänen veljiään olivat Olof Palme ja Gunnar Palme. Hän toimi upseerina Götan tykistörykmentissä (Göta artilleriregemente), ennen kuin hän tuli 4. patteriston päälliköksi Suomen sisällissodassa. 

Toisen maailmansodan aikanakin hän rupesi värväämään ruotsalaisia vapaaehtoisia Suomen sotiin (katso myös: *[[Suomen armeijan ulkomaalaiset vapaaehtoiset talvisodassa]], [[Svenska Frivilligkåren]]*). Sodan loppuvaiheessa vuonna 1944 Palme osallistui talvisodan jälkeen vuonna 1940 tehdyn kultakeräyksen yhteydessä saatujen korujen Ruotsiin myynnissä niistä irrotettujen korujen ja aitojen jalokivien osalta.

Hänen omistamansa maatila sijaitsi lähellä Nyköpingiä. 

## Kirjallisuutta
* *Två dagar i Tavastland med detachement Ahrenberg i mars 1918*. Stockholm 1936

## Lähteet
* Rainer Andersson, *Vad gjorde du i Finland, far? Svenska frivilliga i inbördeskriget 1918*. Stockholm 1999
* Eric Appelroth, *Artilleriskolan i Jakobstad. Kort historik*. Jakobstad 1968

### Viitteet
Pimeä nousee (kirja)

**Pimeä nousee** on vuonna 1973 julkaistu Susan Cooperin kirjoittaman samannimisen kirjasarjan toinen romaani. Kirjasta on tehty samanniminen elokuva, jossa päähenkilö Will etsii tunnukset ja kukistaa Pimeän, mutta muuten perustuu kirjaan.
Mustamulperi

**Mustamulperi** (*Morus nigra*) on mulperikasvien heimoon kuuluva kesävihanta puu. Sitä kasvatetaan hedelmäpuuna, koristekasvina sekä silkkiä tuottavan mulperiperhosen ravinnoksi.

## Kuvaus

Mustamulperi on pienehkö puu tai suuri pensas kasvaen 6–9 metriä korkeaksi. Lehtien muoto vaihtelee jopa samalla puuyksilöllä: osa lehdistä on soikeita, toiset sormijakoisia. Lehdet ovat yleensä 7–12,5 cm pitkät, karheat yläpinnalta ja nukkaiset alapinnalta. Lehdet ovat sahalaitaiset. Mustamulperi on tuulipölytteinen, ja puut voivat olla joko yksi- tai kaksikotisia. Kukinto on norkko, jonka jokaisesta emikukasta kehittyy erillinen hedelmä. Norkon pienet hedelmät kasvavat kehittyessään yhteen ja muodostavat 1,3–2,5 senttimetriä pitkän kerrannaishedelmän.

## Levinneisyys ja elinympäristö

Mustamulperi kasvaa nykyisellään luonnonvaraisena läntisen ja eteläisen Aasian alueella Iranissa, Afganistanissa, Pakistanissa ja Intiassa, joskin alkuperäinen levinneisyysalue ilman ihmisen vaikutusta on todennäköisesti ollut suppeampi. Sitä esiintyy merenpinnantasosta aina 2&nbsp;000 metrin korkeuteen. Puu kestää hyvin kuivia kausia sekä kylmiä talvia mutta kasvaa parhaiten rannikkoseuduilla tuulelta suojatuilla paikoilla.

Puuta on kasvatetaan nykyään laajalti ympäri maailmaa sekä hyöty- että koristekasvina.

## Käyttö

Mustamulperin kerrannaishedelmiä käytetään ravinnoksi sekä tuoreena että kuivattuna. Niistä myös tehdään piirakoita, hilloja ja muita jälkiruokia. Hedelmistä tehdään käyttämällä myös alkoholijuomia. Mustamulperin hedelmää pidetään usein mulpereista parhaan makuisena. 

Puusta saadaan puutavaraa, sen kaarnasta tekstiilikuituja ja lehdistä väriainetta. Mustamulperia on myös käytetty silkkiä tuottavan mulperiperhosen ravintona, vaikka valkomulperin (*Morus alba*) ajatellaankin sopivan paremmin tähän tarkoitukseen. Lisäksi puun eri osia on käytetty lääkekasvina antipyreettisten, laksatiivisten ja adstringoivien vaikutusten vuoksi. 

## Lähteet
### Viitteet

## Aiheesta muualla
*Laji.fi: Mustamulperi (''Morus nigra'')
*ITIS: Morus nigra 
*United States Department of Agriculture (USDA): Morus nigra 
*Food Component Database (FooDB): Black mulberry (''Morus nigra'') 
*Centre for Agriculture and Biosciences International (CABI): Morus nigra (black mulberry)
Ahvio

**Ahvio** on kylä Kymijoen varrella Kouvolassa, entisen Anjalankosken kaupungin alueella. Ahviosta on noin 30&nbsp;km Kotkan ja Kouvolan keskustoihin. Vakituisia asukkaita Ahviossa on noin sata. Kylä on suosittua kesämökkialuetta. Ahvio on entisen Anjalan kunnan ja edelleen Anjalankosken kaupungin rekisterikylä, ja kuuluu nykyisin Anjalan kaupunginosaan. Ahvion postinumeroalueen (46950 Ahvio) väkiluku oli 48 vuonna 2024.

## Historia

Ahvio on luettu kuuluvaksi Anjalan kuntaan ja kuntaliitoksen myötä Anjalankoskeen (1975–2008). Nykyisin Ahvio on yksi Kouvolan kaupungin kylistä.

Vanhin Ahvion kylää koskeva asiakirjatieto on vuodelta 1541 peräisin oleva kymmenysluettelo, jossa kylässä kerrotaan olevan kaksi taloa. Kylä mainitaan myös vuosilta 1555–1556 peräisin olevassa ns. Jaakko Teitin valitusluettelossa, jossa kerrotaan Ahvion kolmen tilan joutuneen Ruotsin valtionhoitajan Sten Sturen haltuun ennen tämän kuolemaa vuonna 1503. Tämän jälkeen tilat joutuivat Viipurin Maria Magdaleenan hospitaalille, ja vuoden 1556 tienoille ne peruutettiin kruunulle. Vaikka Teitin luettelossa mainittujen tilojen haltijat olivat vuokraviljelijöitä eli lampuoteja, olivat he 1500-luvun hopeaveroluetteloiden perusteella poikkeuksellisen varakkaita. (Oksanen 1981: s. 44–46.)

Ahvion kylän talot sijaitsivat verrattain pienellä tonttimaalla Kymijoen rannassa. Paikalla sijaitsi vielä 1960-luvulla Ahvion kartano. Vaikka tontin ahtaus aiheutti riitoja ja dramaattisia välienselvittelyjä jo 1600-luvulla, Ahvion tiivis ryhmäkylä purettiin lopullisesti vasta 1910-luvulla. (Oksanen 1981: s. 243.)

Vanhan kylän alue on nykyisin osittain rakentamaton; suhteellisen laajalla rakentamattomalla alueella kasvaa korkeaa aluskasvillisuutta ja sekametsää. Paikalla on havaittavissa ainakin yhden (uudemman) rakennuksen, mahdollisesti navetan, kivijalka.

## Palvelut ja kylätoiminta

Kuovinkallion virkistysalue laavuineen ja nuotiopaikkoineen sekä Ahvionkosken kalastus- ja melontamaastot tuovat Ahvion kylälle näkyvyyttä. Kylästä löytyy myös Ahvion soittokunta, joka on vuodesta 1898 saakka ollut aktiivisesti toiminnassa. Hakalan Peruna Oy (perunan jatkojalostus ja myynti) sekä Lehtikankaan tila (majoitus ja tilapalvelut) ovat Ahvion alueella toimivia yrityksiä.

## Lähteet
Sergei Loznitsa

**Sergei Vladimirovitš Loznitsa** (, , ; s. 5. syyskuuta 1964 Baranavitšy, Neuvostoliitto) on ukrainalainen elokuvaohjaaja ja dokumentaristi. Loznitsa aloitti uransa elokuvan parissa dokumentaristina, mutta on myöhemmin ohjannut myös fiktioteoksia.

Loznitsa muutti nuorella iällä Valko-Venäjältä Ukrainan Kiovaan, jossa hän opiskeli Kiovan polyteknisessä instituutissa pääaineenaan sovellettu matematiikka. Valmistuttuaan vuonna 1987 hän työskenteli vuoteen 1991 saakka tiedemiehenä muun muassa tekoälyn ja päätöksentekoprosessien parissa.

1990-luvun alkupuolella Loznitsa kiinnostui elokuvista ja haki VGIK:iin. Opiskelut kestivät vuoteen 1997 saakka, jonka jälkeen häneltä on ilmestynyt kymmenkunta dokumenttia sekä useita fiktiiviä elokuvia. Vuodesta 2001 lähtien Loznitsa asui Saksassa, sittemmin kotipaikka on vaihtunut Liettuan Vilnaan.

Dokumenteissaan hän on käsitellyt muun muassa Neuvostoliiton historiaa (*Predstavlenije* 2008) sekä toisen maailmansodan aikaista Leningradin piiritystä (*Blokada* 2006).

Fiktiiviset elokuvat *Štšastje mojo* (2010) ja *V tumane* (2012) valittiin Cannesin elokuvajuhlilla esitettäviksi. Ensimmäinen kertoo nyky-Ukrainasta, jälkimmäinen sijoittuu puolestaan toisen maailmansodan aikaan.

Elokuva *[[Krotkaja]]* (Lempeä neito, 2017) kilpaili saman vuoden Cannesin Palme d'Or-palkinnosta. 

Elokuvalla *[[Donbass (elokuva)|Donbass]]* (2018) Loznitsa voitti vuonna 2018 muun muassa ohjaajalle myönnetyn Un Certain Regard -palkinnon Cannesista sekä parhaan ohjaajan palkintona myönnetyn hopeisen pyramidin Kairon elokuvajuhlilta (CIFF).

## Lähteet
Waldemar Fornalik

**Waldemar Fornalik** (s. 11. huhtikuuta 1963) on puolalainen jalkapallovalmentaja ja entinen puolustaja. Joulukuusta 2022 lähtien hän on toiminut Zagłębie Lubinin päävalmentajana.

## Ura

Fornalik edusti koko pelaajauransa ajan Ruch Chorzówia. Hän debytoi joukkueen takalinjoilla vuonna 1982. Kaikkiaan hän edusti seuraa 12 vuotta ja pelasi 233 liigaottelua. Kaudella 1988/89 Fornalik pääsi juhlimaan Ruch Chorzówissa Puolan mestaruutta. Hän lopetti aktiiviuransa vuonna 1994.

Valmennusuran Fornalik aloitti heinäkuussa 1995 Polonia Bytomin apulaisvalmentajana. Hän toimi tehtävässä kauden ajan ja kesällä 1996 nousi seuran päävalmentajaksi. Hän sai potkut tehtävästä helmikuussa 1997. Bytomista lähtönsä jälkeen Fornalik oli neljä vuotta sivussa valmennustehtävistä, kunnes hänestä tuli toukokuun alussa 2001 KS Górnik Zabrzen päävalmentaja. 

Kauden 2003/04 jälkeen Fornalik siirtyi Górnikista Amica Wronkiin apulaisvalmentajaksi. Hän toimi tehtävässä kauden ajan ja palasi kesällä 2005 päävalmentajaksi, nyt Odra Wodzisławiin. Fornalik valmensi Odra-pestinsä jälkeen Polonia Varsovaa, GKS Bełchatów II:ta ja Widzew Łódźia. Hän nosti Widzewin kaudella 2008/09 takaisin Puolan pääsarjaan ja siirtyi kauden jälkeen pelaajauraltaan tutun Ruch Chorzówin päävalmentajaksi. 

Päävalmentajuus entisessä seurassaan nosti Fornalikin lopullisesti puolalaisen jalkapallomaailman tietoisuuteen myös valmentajana. Debyyttikaudellaan hän johdatti seuran liigassa kolmanneksi. Kausi 2010/11 oli vaikeampi ja seura jäi lopulta liigassa sijalle 12. Luottamus Fornalikiin säilyi ja kaudella 2011/12 hän johdatti joukkueen liigahopealle, parhaaseen sijoitukseen 23 vuoteen. Lisäksi Ruch eteni Puolan cupin finaaliin, jossa se kuitenkin hävisi Legia Varsovalle. 

Heinäkuussa 2012 Fornalikista tuli Puolan maajoukkueen päävalmentaja. Fornalikin johdolla Puola aloitti MM2014-karsinnat heikosti tasapelillä Montenegroa vastaan. Puolan kisahaaveiden kannalta kohtalokkaiksi koituivat 1–3 kotitappio Ukrainalle maaliskuussa 2013 sekä tasapelit Moldovaa ja uudelleen Montenegroa vastaan. Lopullisesti Puolan mahdollisuudet selvitä MM-kisoihin katosivat 1–0 vierastappioon Ukrainalle 11. lokakuuta 2013. Ottelun jälkeen Puolan liitto erotti Fornalikin.

Lokakuussa 2014 Fornalikista tuli Ruch Chorzówin valmentaja. Fornalik erosi talousvaikeuksista kärsineen ja Puolan sarjassa putoajan paikalle juuttuneen seuran peräsimestä huhtikuussa 2017.

Syyskuun puolivälissä 2017 Fornalik palasi valmennustehtäviin Piast Gliwicen päävalmentajana. Hän luotsasi seuran Puolan mestaruuteen kaudella 2018/19. Fornalik sai potkut seurasta lokakussa 2022.

Joulukuun alussa 2022 Fornalik aloitti Zagłębie Lubinin päävalmentajana.

## Meriitit
### Pelaajana
* Puolan mestaruus: 1989

### Valmentajana
* Puolan mestaruus: 2019
**Hopeaa: 2012
* Puolan cup
**Hopeaa: 2012

## Lähteet
Jääkiekko talviolympialaisissa 1998 – miesten karsinnat

**Miesten turnauksen karsinta** järjestettiin kolmivaiheisena. Ensimmäiseen vaiheeseen osallistui neljä joukkuetta. Niistä kaksi selvisi toiseen vaiheeseen, jossa joukkueet jaettiin neljään lohkoon. Aasian mestaruusturnaus vuonna 1996 toimi yhtenä lohkona. Lohkojen voittajat selvisivät kolmanteen vaiheeseen, mihin vuoden 1995 maailmanmestaruuskisojen yhdeksäs, kymmenes, yhdestoista sekä B-sarjan voittaja pääsivät suoraan. Kolmas vaihe pelattiin kahdessa lohkossa. Molempien lohkojen kaksi parasta selvisivät olympialaisiin. Lohkojen kolmannet pelasivat vielä yhden keskinäisen ottelun, jonka voittaja selvisi myös kisoihin.

## Karsinnat läpäisseet joukkueet

## Ensimmäinen vaihe

Ottelu tuomittiin päättyneeksi Israelin hyväksi maalein 5–0, sillä Kreikka käytti ottelussa pelaajia, joilla ei ollut pelaajaoikeuksia kyseisessä ottelussa.

Ottelu tuomittiin päättyneeksi Jugoslavian hyväksi maalein 5–0, sillä Israel käytti ottelussa pelaajia, joilla ei ollut pelaajaoikeuksia kyseisessä ottelussa.

## Toinen vaihe
### Lohko A

### Lohko B

### Lohko C

### Lohko D

Vuoden 1996 Aasian mestaruuskilpailuja käytettiin karsintaturnauksena. Koska Japani oli olympiakisojen isäntämaa, sitä vastaan pelattuja otteluja ei otettu huomioon olympiakarsinnassa.

## Kolmas vaihe
Lopulta karsintojen kautta olympia turnaukseen pääsivät Saksa, Valko-Venäjä, Kazakstan, Slovakia ja Itävalta
### Lohko A

### Lohko B

### Ottelu viidennestä kisapaikasta

## Sijoitukset

## Lähteet
* Hokej SFRP - Olympic Games 1998 Qualifikation 
* avlh.sweb.cz - Kvalifikace Zimních olympijských her 1998  
* Hockeyarchives - Qualifications pour les Jeux Olympiques 1998 
### Viitteet
Lopputekstit

**Lopputekstit** ovat muun muassa elokuvien ja televisio-ohjelmien lopussa esitettävä luettelo kaikista ohjelman tekemiseen osallistuneista henkilöistä. Jokaisen nimen kohdalla mainitaan henkilön hoitama tehtävä. Vakiintuneen tavan mukaan varsinkin pitemmät lopputekstit liukuvat kuvaruudun tai valkokankaan poikki pitkänä listana alhaalta ylös. Useimmissa ohjelmissa ja elokuvissa on myös alussa lyhyempi tekijäluettelo eli alkutekstit.

Televisiosarjoissa lopputekstit eivät kestä kovinkaan kauan, yleensä minuutin tai puoli. Pitkissä elokuvissa lopputekstit ovat usein pitkät, ja ne kestävät yleensä viitisen minuuttia. Yleensä merkittävimmät roolit mainitaan ensin. Vanhoissa elokuvissa tekijäluettelo on tyypillisesti kokonaan alussa eikä lopussa. Henkilöiden lisäksi lopputeksteissä voidaan nimetä elokuvan tekemistä avustaneita yhteisöjä tai yrityksiä sekä elokuvassa käytettyjä musiikkikappaleita. Lisäksi mukana voi olla erilaisia juridisista syistä lisättyjä huomautuksia, kuten "tämän elokuvan tapahtumat ovat fiktiivisiä" tai "eläimiä ei vahingoitettu tätä elokuvaa tehtäessä". Joissain elokuvissa voi olla yksittäinen, juonta täydentävä tai humoristinen kohtaus vielä lopputekstien jälkeen.

Myös tietokone- ja konsolipeleissä esiintyy usein lopputekstit, jotka ovat kuitenkin usein katsottavissa milloin tahansa.
Jääkiekko talviolympialaisissa 1998 – naisten turnaus

**Naisten turnaukseen** osallistui kuusi joukkuetta. Viisi vuoden 1997 maailmanmestaruuskisoissa parhaiten menestynyttä joukkuetta kutsuttiin turnaukseen isäntämaa Japanin joukkueen ohella. Turnaus aloitettiin pelaamalla yksinkertainen sarja. Lohkon kaksi parasta pelasivat vielä loppuottelun sekä kolmas ja neljäs pronssiottelun.

## Karsinta

## Kokoonpanot

## Alkusarja

Ottelujen alkamisajat paikallisia aikoja

## Mitalipelit
### Pronssiottelu

### Loppuottelu

## Lopputulokset

## Turnauksen pistepörssi

## Erotuomarit
Kisoihin valittiin 5 päätuomaria ja 5 linjatuomaria: 

**Päätuomarit:**
*  Sandral Dombrowski
*  Manuela Groeger
*  Victoria Renfer-Kale
*  Laurie Taylor-Bolton
*  Marina Zenk

**Linjatuomarit:**
*  Isabelle Giguère
*  Johanna Kuisma
*  Sigrid Nonas
*  Debra Parece
*  Evonne Young

## Mitalistijoukkueiden pelaajat



## Lähteet
* Whockey - Women's Hockey 1998 Winter Olympics 
* SFRP Hockey Archine: Winter Olympic Games 1998 
* The Hockey Nut: Women's Olympic Hockey 1998 
* Hockeyarchives - Jeux Olympiques de Nagano 1998 Compétition féminine 
* la84 foundation - Nagano 1998 Official Report (182-187) 
* IIHF:n Nagano 1998 sivut Web Archivessa 
* Turnaus Hockey Canadan sivuilla 

### Viitteet
Star Lotulelei

**Starlite "Star" Lotulelei, Jr.** (s. 20. joulukuuta 1989 Tonga) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigan Buffalo Billsia, jota ennen pelasi Carolina Panthersissa.

## Ura

Neljä vuotta Utahin yliopiston joukkueessa Utah Utesissa pelannut Lotulelei oli yksi vuoden 2013 NFL:n varaustilaisuuden ykkösnimistä. Hänen osakkeitaan laski kuitenkin ennen tilaisuutta havaittu lievä sydänvika. 

Carolina Panthersin lopulta varattua Lotulelein ensimmäisen kierroksen 14. pelaajana, hänestä tuli ensimmäinen Utahin yliopiston ykköskierroksen varaus sitten vuoden 2005, jolloin pelinrakentaja Alex Smith valittiin koko tilaisuuden ensimmäisellä vuorolla.

Lotulelei pelasi Panthersissa viisi kautta. Vuonna 2018 hän siirtyi viisivuotisella sopimuksella Buffalo Billsiin.

## Lähteet
Jääkiekko talviolympialaisissa 1998 – miesten turnaus

**Jääkiekon miesten turnaukseen talviolympialaisiin vuonna 1998** valittiin vuoden 1995 maailmanmestaruuskilpailujen kuusi parasta joukkuetta siten, että ne pääsivät suoraan jatkolohkoihin. Loput viisi karsinnoista turnaukseen päässyttä joukkuetta, isäntämaa Japanin joukkue sekä vuoden 1995 maailmanmestaruuskilpailujen seitsemäs ja kahdeksas joukkue sijoitettiin kahteen alkulohkoon, joissa pelattiin yksinkertainen sarja. Alkulohkojen voittajat pääsivät jatkolohkoon.

## Kokoonpanot

## Joukkueet

**Lohko A**
* 
* 
* 
* 

**Lohko B**
* 
* 
* 
* 

**Jatkolohko C**
* 
* 
* 

**Jatkolohko D**
* 
* 
* 

## Alkulohkot
### Lohko A

Ottelujen alkamisajat ovat paikallisia aikoja. 

### Lohko B

Ottelujen alkamisajat ovat paikallisia aikoja. 

## Sijoitusottelut
### Ottelu 13. sijasta

### Ottelu 11. sijasta

### Ottelu yhdeksännestä sijasta

## Jatkolohkot
### Lohko C

Ottelujen alkamisajat ovat paikallisia aikoja. 

### Lohko D

Ottelujen alkamisajat ovat paikallisia aikoja. 

## Pudotuspelit

Ottelujen alkamisajat ovat paikallisia aikoja 
### Puolivälierät

### Välierät

### Pronssiottelu

### Loppuottelu

## Lopputulokset

Kuusi parasta maata pääsi suoraan olympiaturnaukseen vuonna 2002.

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Dominik Hašek
***Paras puolustaja:**  Rob Blake
***Paras hyökkääjä**  Pavel Bure

### Turnauksen tähdistökentällinen
***Maalivahti:**  Dominik Hašek
***Puolustajat:**  Rob Blake ,  Petr Svoboda
***Hyökkääjät:**  Pavel Bure ,  Saku Koivu,  Sergei Fjodorov
***Arvokkain pelaaja:**  Dominik Hašek

## Turnauksen pistepörssi

## Erotuomarit
Kisoihin valittiin yhdeksän päätuomaria ja 12 linjatuomaria: 

**Päätuomarit:**
*  Donald Adam
*  Bengt Andersson
*  Mark Faucette
*  Kerry Fraser
*  Pekka Haajanen
*  Bill McCreary
*  Brad Meier
*  Gerhard Müller
*  Leonid Vaisfeld

**Linjatuomarit:**
*  Gordon Broseker
*  Václav Cesky
*  Kevin Collins
*  Gerard Gauthier
*  Timothy Kotyra
*  Ruddlf Lauff
*  Janne Rautavuori
*  Ulf Ronnmark
*  Kenneth Sartison
*  Raymond Scapinello
*  Thomas Schurr
*  Hirokazu Takahashi

## Mitalistijoukkueiden pelaajat

## Lähteet

* http://hokej.snt.cz/oh/oh1998.html 
* http://www.hockeyarchives.info/JO1998.htm 
* Hockey Nut - 1998 Olympic Hockey 
* Marcolympics - Ice Hockey 1994 
* IIHF:n Nagano 1998 sivut Web Archivessa 
* la84 foundation - Nagano 1998 Official Report (171-180) 

### Viitteet

## Aiheesta muualla
* YLE Elävä arkisto: Suomi löi NHL-tähdet Naganossa 
* Hockey-sport.net - Nagano 1998
Far East Movement

**Far East Movement** (lyhennettynä **FM**) on nelihenkinen hip hop-yhtye Los Angelesista, Yhdysvalloista. Se on perustettu vuonna 2003 ja sen alkuperäisjäseniä ovat Kev Nish (Kevin Nishimura), Prohgress (James Roh) ja J-Splif (Jae Choung). Vuonna 2008 DJ Virman (Virman Coquia) liittyi yhtyeeseen ja sillä kokoonpanolla he toimivat edelleen.

Far East Movement on julkaissut neljä studioalbumia vuosina 2006 (Folk Music), 2009 (Animal), 2010 (Free Wired) ja 2012 (Dirty Bass). Yhtye on tehnyt yhteistyötä mm. Bill Kaulitzin, Lil Waynen, Calvin Harrisin, Justin Bieberin, Mohombin ja Rihannan kanssa.

## Diskografia
### Studioalbumit
**[[Folk Music]]* (2006)
**[[Animal (Far East Movementin albumi)|Animal]]* (2009)
**[[Free Wired]]* (2010)
**[[Dirty Bass]]* (2012)

### EP:t
**For the Folks n' Family* (2006)
**FM Radio Singles* (2008)

### Mixtapet
**Audio-Bio* (2005)
**Flavored Animal Droppings* (2007)
**Party Animal* (2009)
**Bump from the Trunk Vol. 1* (2011)
**GRZZLY* (2013)

## Aiheesta muualla
*Virallinen kotisivu
Floridan yliopisto

**Floridan yliopisto** (, myös ”the U of F”) on julkinen yliopisto, joka toimii Gainesvillen kaupungissa Floridassa, Yhdysvalloissa. Se on perustettu vuonna 1853. Vuonna 2020-2021 yliopistossa oli yhteensä 49&nbsp;038 opiskelijaa, joista alempaa korkeakoulututkintoa opiskeli 34&nbsp;830 ja maisteritasoa tai jatko-opintoja 14&nbsp;208 opiskelijaa.

NCAA:n alaisessa yliopistourheilussa Floridan yliopistoa edustavat Florida Gatorsin nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa ja amerikkalaisessa jalkapallossa.

Kiinalainen ARWU-yliopistoranking arvioi yliopiston tieteellisten näyttöjen perusteella tuhannen maailman huippuyliopiston listan 2021 sijalle 97.

## Katso myös
* Floridan valtionyliopisto

## Lähteet

## Aiheesta muualla
Ruusuke (koristekuvio)

**Ruusuke**  (ranskaksi ja englanniksi *rosette*) on klassistisessa arkkitehtuurissa esiintyvä koristekuvio. Se on muodoltaan pyöreä ja reliefimäinen ja muistuttaa usein ruusun kukkaa. Ruusukkeita on käytetty sisäkattojen ja korinttilaisten pylväiden yläosissa sijaitsevien katelaattojen ulkoreunojen (fleuron) koristeluun. Valmistusmateriaalina on usein stukko.

Ruusukkeen lähtökohtana pidetään auringonkehräaihetta.
## Katso myös
*Ruusuikkuna
*Tursaansydän
*Ukkosmerkki

## Lähteet

## Aiheesta muualla
All You Need Is Now

**All You Need Is Now** on Duran Duranin vuonna 2010 julkaistu studioalbumi. Se nousi Ison-Britannian listalla sijalle 11 ja Yhdysvalloissa Billboardin sijalle 29.

Albumi oli seuraaja kuuluisien vierailijoiden kanssa tehdylle ja yllättäen flopanneelle albumille *[[Red Carpet Massacre]]*. Tuottaja Mark Ronson, joka oli aiemmin toiminnut muun muassa Amy Winehousen tuottajana, toi varsinkin Isossa-Britanniassa julkisuusarvoa urallaan jälleen alamäkeen joutuneen yhtyeen uuteen julkaisuun. Albumia markkinoitiin seuraajana yhtyeen kahdelle ensimmäiselle albumille ”jota ei koskaan tullut”.

Kriitikot ja fanit ottivat albumin hyvin vastaan paluuna juurille lisättynä moderneilla vaikutteilla.

## Singlet
Albumilta julkaistiin kaksi singleä: ”All You Need Is Now” ja ”Girl Panic”. Kappaleista on tehty myös musiikkivideot.

## Albumijulkaisu
Albumi julkaistiin 21. joulukuuta 2010 digitaalisessa muodossa. CD-julkaisu viidellä lisäraidalla julkaistiin 21. maaliskuuta 2011.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Simon Le Bon – laulu
* John Taylor – basso
* Nick Rhodes – koskettimet
* Roger Taylor – rummut

+

* Dom Brown – kitara

### Vierailevat muusikot
* Ana Matronic – laulu kappaleessa ”Safe (in the Heat of the Moment)”
* Kelis – laulu kappaleessa ”The Man Who Stole a Leopard”
* Mark Ronson – kitara kappaleen ”Leave a Light On” kertosäkeessä
* Jamie Walton –sello
* Anna Ross – taustalaulu
* Tawiah – taustalaulu
* Nina Hossain – uutistenlukija

## Arvostelut
* Allmusic: 
* The A.V. Club: B
* Desibeli.net: 
* The Guardian: 
* Rolling Stone: 
* Soundi: 

## Lähteet
Etapit 11–20 Ranskan ympäriajossa 2012

**[[Ranskan ympäriajo 2012|Ranskan ympäriajon 2012]]** etappien 11–20 tulokset

## 11. etappi

### 12. heinäkuuta 2012, [[Albertville]]–[[Les Sybelles|La Toussuire-Les Sybelles]], 148 km
Lähde: Cyclingnews
 

## 12. etappi

### 13. heinäkuuta 2012, [[Saint-Jean-de-Maurienne]]–[[Annonay]]-[[Davézieux]], 226 km
Lähde: Cyclingnews
 

## 13. etappi

### 14. heinäkuuta 2012, [[Saint-Paul-Trois-Châteaux]] – [[Agde|Cap d’Agde]], 217 km

Lähde: Cyclingnews
 

## 14. etappi

### 15. heinäkuuta 2012, [[Limoux]]–[[Foix]], 191 km
Lähde: Cyclingnews
 

## 15. etappi

### 16. heinäkuuta 2012, [[Samatan]]–[[Pau (Pyrénées-Atlantiques)|Pau]], 158,5 km
Lähde: Cyclingnews

## 16. etappi

### 18. heinäkuuta 2012, Pau–[[Bagnères-de-Luchon]], 197 km
Lähde: Cyclingnews

## 17. etappi

### 19. heinäkuuta 2012, Bagnères-de-Luchon–[[Peyragudes]], 143,5 km
Lähde: Cyclingnews

## 18. etappi

### 20. heinäkuuta 2012, [[Blagnac]]–[[Brive-la-Gaillarde]], 222,5 km
Lähde: Cyclingnews

## 19. etappi

### 21. heinäkuuta 2012, [[Bonneval (Eure-et-Loir)|Bonneval]]–[[Chartres]], 53,5 km (henkilökohtainen aika-ajo)
Lähde: Cyclingnews

## 20. etappi

### 22. heinäkuuta 2012, [[Rambouillet]]–[[Pariisi]] ([[Champs-Élysées]]), 120 km
Lähde: Cyclingnews

## Lähteet
Antonino Ganini

**Antonino Ganini** (25. elokuuta 1710 Jatrinoli – 15. tammikuuta 1795) oli italialainen roomalaiskatolinen arkkipiispa. Hänet vihittiin papiksi 19. syyskuuta 1733 ja nimitettiin Santa Severinan arkkihiippakunnan johtoon 24. tammikuuta 1763. Piispaksi vihkiminen seurasi 30. tammikuuta. Pääkonsekraattorina toimi Giuseppe Spinelli.

Ganini kuoli 84-vuotiaana virassa.

## Lähteet
Heinrich Marschner

**Heinrich August Marschner** (16. elokuuta 1795 Zittau – 16. joulukuuta 1861 Hannover) oli saksalainen säveltäjä. Hän oli johtava vaikuttaja saksalaisessa oopperassa Weberin ja Wagnerin välisenä aikana. Hän opiskeli oikeustiedettä Leipzigin yliopistossa. Hänen tuotantoonsa kuuluu lukuisia oopperoita ja singspielejä; teosten joukossa ovat *[[Der Vampyr]]* (1828), *[[Der Templer und die Jüdin]]* (1829) ja *[[Hans Heiling]]* (1832). Marschner sävelsi myös muunlaista musiikkia, kuten kamariteoksia. Hän oli naimisissa neljästi.

## Lähteet
Läheisriippuvuus

**Läheisriippuvuus** (sanatarkka käännös englannista on *kanssariippuvuus*) on läheisen ihmisen riippuvuuden (tyypillisesti päihderiippuvuus) aiheuttamaa häiriökäyttäytymistä . Läheisriippuvainen vähättelee omia tarpeitaan ja pyrkii huolehtimaan muista ihmisistä. Toimintamalli syntyy tyypillisesti lapsena vanhemman alkoholin väärinkäytön seurauksena: Lapsi joutuu ottamaan vastuuta vanhemmastaan ja joutuu siksi torjumaan omat tarpeensa. 

Läheisriippuvuus voi altistaa ihmisen hyväksikäytölle niin ihmissuhteissa kuin työelämässäkin. Läheisriippuvaisella saattaa olla esimerkiksi päihderiippuvainen puoliso. Muun muassa Al-Anon-ryhmä pyrkii auttamaan läheisriippuvuudesta kärsiviä.

Läheisriippuvuudesta puhuttiin alun perin alkoholistien lasten ja puolisoiden ongelmana, mutta se on osoittautunut huomattavasti laajemmaksi ilmiöksi.

Suomenkielinen käännös englanninkielen sanalle *codependency* on aiheuttanut huomattavan paljon väärinkäsityksiä. Läheisriippuvaisuus ei varsinaisesti tarkoita riippuvuutta läheisestä ihmisestä, päinvastoin kuin käännöstermi antaa ymmärtää. Sellainen sairaalloinen takertuminen toiseen ihmiseen, jossa takertuva henkilö kokee ettei tule toimeen ilman toista, ei ole läheisriippuvaisuutta. Oireet ovat vastakkaisia: Takertuja asettaa omat tarpeensa etusijalle, päinvastoin kuin läheisriippuvainen. Lapsi tai aikuinen joka kaipaa normaalia enemmän hoivaa ja huolenpitoa ei siis ole läheisriippuvainen. Kuitenkin läheisriippuvaisuuden yksi oireista on kontrollin tarve  ja siksi läheisriippuvainen usein takertuu sillä tavalla toiseen ihmiseen, että läheisriippuvainen tarjoaa apua ja huolenpitoa toiselle liikaa. Esimerkiksi äidin kyvyttömyys irtautua ainoasta pojastaan ja liiallinen sotkeutuminen pojan parisuhteeseen ja perhe-elämään saattaa johtua läheisriippuvaisuudesta.  

## Lähteet
* 
* PsychCentral: Symptoms of Codependency  
* Dictionary.com: Codependency

### Viitteet
Jussi Kanervo

**Jussi Aleksi Samuli Kanervo** (s. 1. helmikuuta 1993 Tornio) on suomalainen uransa lopettanut aitajuoksija, joka edustaa HIFK-Friidrottia. Hänen kasvattajaseuransa oli torniolainen Alatornion Pirkat.

Kanervo on voittanut 110 metrin aitajuoksun suomenmestaruuden vuosina 2012, 2013 ja 2014.

Kanervo opiskelee Yhdysvalloissa Etelä-Carolinan yliopistossa Columbiassa. Häntä valmentaa yhdysvaltalainen aitajuoksuvalmentaja Curtis Frye.

## Ura
### SM-kisat
Kanervo on voittanut kolme 110 metrin aitajuoksun suomenmestaruutta. Lahden Kalevan kisoissa 2012 hän voitti SM-kultaa silloisella ennätyksellään 13,94. Vaasan Kalevan kisoissa 2013 Kanervo voitti kultaa ajalla 13,98 sekuntia. Kolmannen mestaruutensa hän voitti Kuopion Kalevan kisoissa 2014 ajalla 13,90.

Sisäratojen SM-kilpailuissa 2012 Kanervo voitti kultaa 4&nbsp;×&nbsp;300 metrin viestissä ja pronssia 60 metrin aitajuoksussa.

### Arvokisat ja maaottelut
Kanervo saavutti nuorten olympialaisissa Singaporessa 2010 110 metrin aitajuoksussa (91,4 cm:n aidat) pronssia 17-vuotiaiden Suomen ennätysajalla 13,53. Hän sijoittui alle 20-vuotiaiden MM-kisoissa Barcelonassa 2012 110 metrin aitajuoksussa (100 cm:n aidat) viidenneksi ajalla 13,62. Hän juoksi Barcelonassa välierässä 19-vuotiaiden Suomen ennätykseksi ajan 13,61. Vuonna 2012 Kanervo voitti 110 metrin aidat Ruotsi–Suomi-maaottelussa.

Vuonna 2013 Kanervo karsiutui alkuerissä alle 23-vuotiaiden EM-kilpailuissa Tampereella. Sija tuolloin oli 15. Hän osallistui Zürichin EM-kisoihin 2014, joissa juoksi 400 metrin aitojen alkuerässä uuden ennätyksensä 50,35. Kanervo joutui kuitenkin keskeyttämään kilpailut osaltaan pienen lähentäjävaivan vuoksi, eikä näin ollen kilpailut enää 400 tai 110 metrin aitamatkoilla.

Vuonna 2015 Kanervo sijoittui toiseksi 400 metrin aitajuoksussa alle 23-vuotiaiden EM-kilpailuissa ennätyksellään 49,66.

## Henkilökohtaiset ennätykset

### Ulkoradat

### Sisäradat

## Lähteet

## Aiheesta muualla
* Filyo, Jackson: Track stars realize American dream The Daily Gamecock. 20.3.2014.
Neiti Etsivä vaarallisilla vesillä

**Neiti Etsivä Vaarallisilla vesillä**  ()  85.Neiti Etsivä -kirjasarjan suomennettu romaani. Se ilmestyi suomessa 1995. Kirjan on suomentanut Esa Mela. Sivuja kirjassa on 120.

## Henkilöt
Bess Marvin ei kirjassa seikkaile ollenkaan. Häneen tosin viitataan kirjan alussa hyvin lyhyesti. 

*Paula Drew - Neiti Etsivä 
*George Fayne - Paulan ystävä
*Patricia Newcomb - Merikeskuksen johtaja
*Vincent Silvio - Laivanrakennusmestari
*Kapteeni Gregory - Purjehduksen opettaja, entinen laivankapteeni
*Deke Ryan - Opiskelija
*Claire Roebling - Opiskelija, Paulan huonetoveri 
*Greg - Opiskelija
*Julio - Opiskelija
*Rochelle - Opiskelija
*Kristina - Opiskelija
*Evelyn - Opiskelija
*Gayle - Opiskelija
*Tom Chin - Opiskelija, Deken huonetoveri
*Vilander - Luonnontiedeiden opettaja

## Lähteet
Cocaine Anonymous

**Cocaine Anonymous** (CA) on kahdentoista askeleen ohjelmaa hyödyntävä vertaistukiryhmä, jonka tarkoitus on tukea kokaiinin ja muiden psykoaktiivisten aineiden käytön lopettamista. Cocaine Anonymous aloitti toimintansa Los Angelesissa vuonna 1982, ja toiminta laajeni sittemmin muuallekin Pohjois-Amerikkaan. Ryhmiä on perustettu myös Euroopassa. Cocaine Anonymousin kirjallisuutta on saatavilla eri kielillä; ensimmäinen julkaisu oli *Hope, Faith and Courage: Stories from the Fellowship of Cocaine Anonymous* (1994).

Cocaine Anonymous on tarkoitettu addikteille itselleen, mutta heidän läheisilleen on myös olemassa Co-Anon-ryhmiä.

## Lähteet
William Suff

**William Lester Suff** (s. 20. elokuuta 1950 Torrance, Kalifornia), syntyjään **Bill Lee Suff**, on yhdysvaltalainen sarjamurhaaja. 

Suff sai vuonna 1974 Texasissa tuomion kaksikuukautisen tyttärensä hakkaamisesta kuoliaaksi. Vaikka vankeusrangaistuksen pituus oli 70 vuotta, Suff armahdettiin vuonna 1984. Vuodesta 1986 alkaen hän surmasi vähintään kaksitoista prostituoitua Riversiden piirikunnassa Kaliforniassa. Hän raiskasi uhrinsa ja puukotti, kuristi ja joskus silpoi heitä.

Suff pidätettiin tammikuussa 1992. Hänet todettiin vuonna 1995 syylliseksi 12 naisen murhaan ja lisäksi yhden murhayritykseen. Poliisi epäili hänen olevan vastuussa jopa 22 henkirikoksesta. Syyttäjä toi esiin todistusaineistoa, jonka perusteella Suff oli ensimmäisen vankeustuomionsa jälkeen ollut väkivaltainen myös toisen vaimonsa kanssa saamaa tytärtä kohtaan. 26. lokakuuta 1995 Suff tuomittiin kuolemaan.
Meri-Lapin Country Camp

**Meri-Lapin Country Camp** (MLCC) oli Kemin Vallitunsaaressa järjestetty countrymusiikkitapahtuma. MLCC-tapahtuman järjestäjänä toimii Meri-Lapin Country ry. 
Ensimmäinen MLCC toteutettiin vuonna 2010.  

Vuoden 2013 tapahtuma oli järjestyksessään neljäs. Esiintyjinä toimivat perjantaina Larry Peninsula sekä Puolitaival Company, ja lauantaina The Moonshiners, Good Luck Charm sekä Mikko Alatalo & Pispalan Cowboys Trio. 

## Aiheesta muualla